Ludwig Schwarz

**Ludwig Schwarz** S.D.B. (født 4. juni 1940 i Most pri Bratislave i Slovakia) er en østerriksk ordensgeistlig og emeritert katolsk biskop av Linz.
## Liv og virke
### Bakgrunn
Ludwig Schwarz var den første av ni barn og vokste opp i Most pri Bratislave. Etter familiens utvisning fra Tsjekkoslovakia under Beneš-dekretene i 1945, kom han til Wien. Der gikk han på barneskolen og lavnivået på *Fichtnergasse*-gymnasiet og så til *Don Bosco*-gymnasiet i Unterwaltersdorf i en alder av 14 pr. I juni 1959 besto slutteksamen og trådte deretter inn salesianerordenen. Her fullførte han først en toårig pedagogisk praksisperiode, det første året som generalassistent i Unterwaltersdorf, og det andre året i *Vinzentinum Klagenfurt* studenthjem.

Schwarz studerte filosofi i Unterwaltersdorf, katolsk teologi i Klagenfurt og fra 1961 til 1964 ved Benediktbeuern filosofisk-teologiske universitet.

### Prest
Han ble ordinert til prest den 29. juni 1964 av Augsburg-biskopen Josef Stimpfle; den 5. juli 1964 feiret han sin første messe i menigheten i Neurdberg og var så en kort tid kapellan i Don Bosco menighet i Graz.

Deretter studerte han klassisk filologi og arkeologi ved Universitetet i Wien og var samtidig sykehusprest ved Herz-Jesu-Hospital. I 1970 tok han doktorgraden i filosofi. Fra 1969 til 1978 var han rektor for det interdiocesane seminar for sene prestekall i Horn (Canisiusheim), deretter frem til 1984 provinssuperior for den østerrikske salesianerprovins med base i Wien.

I 1984 ble han direktør for det internasjonale kirkeseminar *Don Bosco* ved Università Pontificia Salesiana i Roma. Fra 1985 underviste han i klassisk og kristen filologi ved universitetet der. Fra 1993 var han provinsial i den romerske provins for salesianerne («Visitatoria Roma-UPS»).

Fra februar 1999 til februar 2005 var han nasjonal direktør for De pavelige misjonsselskaper i Østerrike *(Missio)*.

### Hjelpebiskop i Wien
Pave Johannes Paul II utnevnte ham til hjelpebiskop i erkebispedømmet  Wien og titulærbiskop av *Simidicca* den 15. oktober 2001. Schwarz mottok sin bispeordinasjon den påfølgende 25. november av kardinalerkebiskop Christoph Schönborn i Stefansdomen i Wien. Medkonsekrerende var biskop Alois Kothgasser S.D.B. av Innsbruck og erkebiskop Ján Sokol av Bratislava-Trnava.

### Biskop av Linz
Schwarz ble den 6. juli 2005 utnevnt av pave Benedikt XVI til biskop av Linz og innsatt i embetet den 18. september.

I motsetning til sin forgjenger Maximilian Aichern, var ikke biskop Schwarz forberedt på å tillate unntak fra kirkens normer. I samsvar med kanonisk lov tillot han lekfolk verken å preke under messer  eller utføre vanlige dåp.  Når det gjelder nattverdens sakrament, holdt han seg til katolsk praksis og forble med nattverd forbeholdt kirkens egne medlemmer.

Biskop Schwarz fikk også en kontrovers i fanget ved utnevnelsen av Gerhard Maria Wagner til hjelpebiskop i hans bispedømme. Wagner var kjent for en rekke teologiske standpunkter som en del østerrikere avviste, og det hjalp ikke at han hadde ytret av Hurricane Katrina var en straff for New Orleans' synder. Mange liberale dekaner i Østerrike tok avstand av at Bispekongregasjonen i Roma med Schwarz' støtte hadde rådet paven til denne utnevnelsen. Wagner takket nei til utnevnelsen, etter to uker med massive utmeldelser fra den katolske kirke.

I juni 2009 avskjediget biskop Schwarz brått Ferdinand Kaineder som pressetalsmann og kommunikasjonssjef for bispedømmet Linz etter at det ble kjent at han og hans kommunikasjonskontor brukte kirkebidrag til å sende til 15.000 unge vre østerrikske katolikker et CD-Card som som klart var i motstrid mot katolsk seksualmoral. Et lekmannsinitiativ tok den kontroversielle ungdoms-CD-en som en mulighet til å oppfordre til boikott av kirkens medlemsavgift og å kreve Kaineders avgang, spesielt siden hans kommunikasjonskontor også var medansvarlig for innholdet på CD-en. Etter diskusjoner som varte i flere dager, bestemte biskop Schwarz seg for å etterkomme lekmannsinitiativets ønsker og avskjediget Kaineder, som så på dette som en «ærekrenkelseskampanje» mot ham.

I 2011 avskjediget Schwarz den sterkt kritiserte sogneprest av Kopfinger, pastor Andrzej Skoblicki, skjønt omgjorde denne avgjørelsen kort tid etterpå. I slutten av 2011 aksepterte han Skoblickis frivillige avskjedsønske etter et opphold på grunn av sykdom. Skoblicki ble anklaget for å være ansvarlig for «kultlignende forhold» i sitt prestegjeld og blant annet å ha beskrevet Kopfinger-skolen som «djevelens verk», lærere som «besatt av Satan», uekte barn som «syndens barn» og ugifte kvinner som «konkubiner».

Da han nådde aldersgrensen på 75 år, innsendte biskop Schwarz sin aldersbetingede avskjedssøknad i henhold til kanonisk lov. Den 18. november 2015 aksepterte pave Frans denne, og utnevnte Manfred Scheuer til hans etterfølger. Den 17. januar 2016 overrakte Schwarz bispestaven til sin etterfølger ved dennes innsettelse i Mariendom i Linz.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Kardinal Raffaele Scapinelli di Leguigno (1858-1933) *1912
* Kardinal Friedrich Gustav Piffl  (1864-1932) *1913
* Biskop Michael Memelauer (1874-1961) *1927
* Kardinal Franz König (1905-2004) *1952
* Kardinal Hans Hermann Groër (1919-2003) *1986
* Kardinal Christoph Schönborn (1945- ) *1991
* Biskop *Ludwig Schwarz* (1940- ) *2001

## Referanser